text: Amatør-metaldetektiv finder 3600 år gammel økse
  08 april 2015 kl. 16.07
  For metaldetektiv Bent Rasmussen var fjerde gang lykkens gang. Den nystartede metaldetektiv gjorde på sin kun fjerde tur i marken lige før påske et stort bronze fund med sin metaldetektor.
  
  På en mark ved byen Boest ved Nr. Snede fandt Bent Rasmussen to 3.600 år gamle randlisteøkser af bronze.
  Da Bent Rasmussen fandt bronzeøkserne kontaktede Midtjyllands Museum.
  Men først efter påske gik arbejdet i gang med at udgrave de to økser, og her var der store overraskelser i vente.
  Arkæologerne fandt yderligere tre velbevarede økser.
  Arkæologerne betegner fundene som nogle af de ypperste fra tiden, og de er så vigtige, der ikke findes fund, de kan sammenlignes med, fortæller eksperterne fra Midtjyllands Museum.
  Økserne er af stor historisk værdi, så Bent Rasmussen kan ikke selv beholde de velbevarede økser. De betegnes som danefæ, og skal derfor til nationalmuseet, da de som danefæ tilhører staten.
  